钦定古今图书集成/方舆汇编/职方典/第1099卷 > 漳州府学校考 府志
## 钦定古今图书集成/方舆汇编/职方典/第1099卷 > 漳州府学校考 府志

本府

漳州府儒学　在府治东南。宋为州学，庆历四年建。崇宁中，行三舍法，改讲堂为二斋，以学东偏贡院为讲堂。大观中，增广生员，以迎恩驿为四斋。政和二年，移学于州左。绍兴九年复庆历故址。前建棂星门，次建仪门，中列戟门，东西出入。左右为两庑，庑上为阁，东曰御书，西曰经史，中建大成殿。殿后凿泮池，中建亭，曰“瑞荷。” 上接讲堂，榜曰“尊道。” 分十斋：东曰自强、知新、戴仁、兴贤、“潜心” 、西曰近思、择中、升俊、诚意、行义、学正、学录位在讲堂西。直学位在学门左右。经谕位在东西两庑。小学在学东南隅。学官直舍在讲堂后东北。十一年学成。绍熙庚戌，朱文公守漳，刱宾贤斋以延耆儒，受成斋以训武士，后建置不一。嘉定辛未，赵守汝谠辟前街，浚故渠，返侵地前揖名第山，南通溪流，气象始轩豁焉。癸未，学宫灾，郑守昉重建。淳祐己酉，章守大任复浚丁水。初，傅守伯寿拨学田以廪生徒，傅守壅又置桂庄以助应试之士。绍定壬辰，李守勋又于郑守昉所建文会堂西，辟为小学，匾曰“育德斋” ，拨三废寺田以给之。元置路学教授，县学置教谕。又诏复旧学田，立小学，并立书院。时诸路县多不能奉诏。延祐三年，总管张泉逸、教授高元子重修大成殿、两庑及戟门、棂星门。殿后为杏坛，又后为学廪。廪东为神厨，厨之东为宰牲房。厨前为神厨，殿西为明伦堂，左右为四斋。堂前为亭，亭外为书楼，楼下为大门，门外为泮池，池上为石梁堂后为乐器库，堂西为馔堂，东为教授廨，又东为训导廨。天历二年，达鲁花赤纳儿占伯重修。明始为府学。洪武十三年重修大成殿及两庑。二十八年修明伦堂、四斋及馔堂、书楼。三十年，修大成殿。宣德八年建后堂，匾曰“崇文” ，移库房于殿东。正统十年，重修庙学，建训导廨于杏坛后。景泰七年，明伦堂灾。天顺二年重建，并修四斋，建教授廨于东，拓棂星门外地。同知傅佐修经阁，易以石柱。成化十年，知府张璝即旧射圃地，建斋舍二十馀间。十五年洪潦，庙学倾坏。十八年修葺。二十二年夏，飓风大作，经阁及东西斋俱圮。知府刘瀚重建，匾经阁曰“奎明楼” ，建号房二十六间于西斋后。正德六年，重浚丁水，作石渠四十丈。嘉靖十二年，增建号房凡三十有一间，匾其中曰“丽泽堂。” 二十八年，岁入银一百二十二两有奇于学，乃威惠庙租也。三十一年，知府卢璧修丽泽堂及号房。庙东庑后有丽牲亭，久废，同知刘志学修复之。嘉靖四十一年，重修明伦堂。隆庆四年，飓风坏屋瓦，知府罗青霄重修。六年，又新置天宝等处学田八段。万历三十五年，知府方学龙建二亭于本学大门外之东西尽处。后堪舆家以“不利学宫” 拆去。三十八年，知府闵梦得查复街南丽泽堂故址，辟为泮池，疏濬砌石，由丽藻池以潜通海潮。四十一年大水，启圣祠塌。

文庙两庑倾圮，知府袁业泗捐俸重建。

皇清顺治甲申年，明伦堂火灾。康熙二十年，通判胡

宫，倡议相与营谋经始，阅癸亥告成。二十五年，清复丽藻池。四十三年，知府刘芳发出罚赎银四百五十两，通学扣廪银三十五两，乡绅、生员各助赀重修庙学两庑及过水亭，比旧制加备。四十四年，知府赵完璧捐俸修葺大成殿及二门。

“义学　” 一在芝山旧龙江书院，后毁，仅存文公祠，后复灾于火。康熙二十一年，通判胡宫重新文公祠，乃筑东西斋舍二十馀间，岁延名师训诲少年俊秀。置田二十二亩七分，在莲花后宁社带南靖里班。姚兴儒户内十四亩，李君宗户内二亩四分，谢辅墨户内五亩三分，叶义户内一亩。岁收谷五十石一斗，以为师资之费。又以山巅乏水，拨南桥上百馀间地租年八十三金，为油火及佣雇水夫之需，其出纳系府工房经

“管，经知府赵完璧申详抚院在案，并捐俸重修焉。” 今东边斋舍倒坏。一在山顶巷，旧为“法华僧舍。康熙四十一年，知县曹家甲因僧行不谨，逐出之，没为义学。” 一在芝山朱文公祠之东，即仰文书院。康熙五十三年，知府魏荔彤捐俸修文公祠东斋，并建讲堂延师，集生徒课业于中。另捐俸二百六十五两七钱三分，置买入官田五十五亩八分五釐，岁入谷一百六十四石二斗。民以为“漳郡义学。” 学田除纳钱粮外，资有志无力就义学读书士子薪水之费，通详各宪汇册咨部。其田在上保者一百六十六坵，共一十二亩三分七釐。每亩征银一钱六釐零，共征银一两三钱二分四釐零。又每亩征秋米四合三勺，共征米五升三合一勺九抄一撮。在下保者三百六十九坵，共一十五亩四分八釐。每亩征银则例如前，共征银一两六钱五分二釐；征秋米则例如前，共征米六升六合五勺六抄四撮。又屯田一百四十九坵，共二十八亩，配屯米六石六斗。屯丁一丁，征银三钱九分二釐。

旧社学　一在府治西北隅，明正德元年，知府罗列建正堂、后堂各五间，东西斋舍共二十馀间，名曰“养正书院。” 一在府治马棚街，明正德元年，知府罗列以马棚有白莲堂地，建为“履正书院” ，教少年子弟习《礼记》于此。一在龙骇瀛，知府钱古训为乡先生教授郭邦文立，名曰“龙瀛义塾” ，以教四方之来学者。一东西南北、中五社学。明万历二十年，署府推官龙文明即郡治之南，故有废署，建清漳小学。又廉郡东四里许，曰市尾社，郡西十里许，曰溪口社，郡南里许，曰“南坛。” 前建立社学。又北厢父老请建社学，乃择鉴光池之北，询之，则泉军屯业也。于是以府县税基易其地而建之。今皆废。

龙江书院　在府治西北登高山上。旧为临漳台。宋朱文公守漳时，将筑室讲学，未果，后守危稹乃刱为之，以成公志。宋季毁于兵，遗址归浮屠氏。明知府王文、陈洪谟相继重修，未尽，复其址。嘉靖三十五年，知县蔡亨嘉毁僧房，自东井以上辟为五经书院。内建讲堂，扁正门曰“一郡精华。” 讲堂之后，最高处曰“极高明。” 外建东西大门，曰“崇正辟邪。” 继往开来，䂓制弘敞。嘉靖四十五年，知府唐九德重修之，扁讲堂曰“道一” ，堂东西二门曰“崇正。” 学育英才，核其房间，号以《千字文》。命士肄业其中，每月躬往课之。今书院废。院之东旧有道原堂，今为朱文公祠。又一在城外东北隅威惠庙之左。元泰定间，黄元渊买地刱建，学士虞集为《记》，今废。

松洲书院　，唐陈珦与士民讲论处。观澜书院　初，宋儒龙溪蔡汝作于平林建乡校以教学者，岁久倾圮。明洪武间，贡士郑深道请于巡按御史陈仲述重新之，仲述为之《记》。后深道又迁于南陂，扁曰“观澜书院。” 弘治七年，致仕布政林同以南陂杂民居，乃迁于十一都文山之麓，中建正祠以祀。

先圣先贤前为书院及斋舍，为读书之所。《正德四》

年，知府罗列请于院司，以称孔子六十二世支孙孔文惇者与衣巾以主祀事，并拨给新洲田坐落瀛江等处。既而知府陈洪谟、张鹏相继拨本山观音寺田租入院，以充祭祀。今书院圮坏无存，而洲田、寺田仍充祀费不废。后于察院西地重建孔氏家庙，犹沿“文山观澜” 为名。

养正书院　在威惠庙左。隆庆六年，知府罗青霄相地议徙县学于此。乃先建书院扁今名。前竖牌坊曰“山川灵秀” ，今废。

云龙书院　在元妙观左，今废。

西清书院　在东坂后街，今废。芗江书院　在二十三四都翰林社，即文公祠也。洪武二十三年，守钱古训令刘孟雍刱祀文公，以陈淳、黄干、刘宗道配。正统间，守甘瑛修。嘉靖二十八年，令林松复修。岁入“威惠庙” 租银十两。今现存。

建溪书院　在二十二都翁建社。洪武十二年乡人苏廷贵建，延邑中宿儒教子弟于此。育德书院　在城西隅。

皇清康熙二十六年，汀漳道邓秉恒、郡守汪世印捐。

赀买屋修建，延师教士，肄业其中。今为城守衙门，移在文信公祠后，更名“五经书院。”

丽泽书院　旧为闵公祠，在府学泮宫华表内，久经颓坏。康熙四十八年十月，教授郑駬、训导戴天任据生员魏钰等呈详知府赵完璧捐赀合建，供祀闵公香火，并为通漳义学建筑未成基址墙围现在。

仰文书院　在芝山朱文公祠之东。康熙五十四年，知府魏荔彤捐建讲堂，延师教士。朔望之次日，集师徒讲解《四书》《五经》《朱子纲目》。于中学。田　：一、柳陂庄，每年租钱五百五十缗；一留塘庄，每年租钱四百缗，俱法济院废寺田，后以全租归于学。宋教授赵崇珜为之记。

一、天宝山麓田数十亩，知府罗青霄檄龙溪知县李联芳追逋租价一百八十金，置之受种四石一斗有奇，岁入租一百一十石有奇。

“一、知府袁业泗申允学租二所，刱自督学丰城熊尚文、建德郑三俊行府买置。一在城海道后官地，屋七间，年征租十两五钱。一在诏安县黄田庄，田十亩，地二亩一分，年征租十九两四钱，以充诸生讲课之资。” 一，康山赡学官塘，旧有金峰寺田数百亩，环其区，因旱荒不得水，乃择官地为塘，凡九十五亩有奇，傍滋灌溉，鱼利广焉。及寺废，入于豪右之手。前龙溪令王士昌清查，仍据署府推官龙文明严核，得课息四十金。计岁入额贮公帑，以赡贫士。郡守李日文为之记。以上学田、学租，今俱无存，惟官塘现在复为居民占掌。

新置学田

皇清康熙二十一年，总督姚启圣捐置学田，坐落“南”

靖县北门外石碑牌坑岸赤单过《路掘》等处，共受种二石二升，全年税额共粟六十石六斗大，年带正供银二两一钱零八毫。官除纳粮外，馀粟分给贫生。一康熙五十三年，知府魏荔彤捐置漳浦县张坑上下保田五十五亩八分五釐有奇。

州学桂庄　嘉定四年，郡守傅壅拨西峰院租岁直二百一十八贯九百四十四文，以相士子西行之费。今废。

平湖桂庄　端平初，郡人颜耆仲以私帑万馀楮置漳浦县田，地曰云霄，保曰使田，岁入钱四十五万八百有奇。又新陂洋未垦之田可百馀斛，尽以为“平湖桂庄。” 别置库于天王院，以馈乡士之试于礼部者。竹溪林逸为《记》。今废。

龙溪县儒学　在县治南。宋嘉祐辛丑，令许仪建。元祐七年令夏臻、淳熙九年县丞杨谠、十六年令翁德广、嘉定五年令陈士会，相继修之。嘉熙三年，令黄师雍“辟大成殿，庭，增广两庑及讲堂，寻毁，惟殿独存。县丞赵时瑀偕僚佐移讲堂于殿后。” 淳祐八年，令潘律复辟隙地为斋馆。元大德间毁于兵，县尹赵塔纳重建，因陋就简，寻复坏。明洪武十年，知县刘宪、教谕林原重修，中为大成殿，塑

先圣、四配、十哲像。东西为两庑、前为戟门，又前为

泮池，外为棂星门，殿西为明伦堂，堂西为馔堂，堂后为厨房，北为学仓，殿东为教官廨。宣德五年，知县沈庸“重修大成殿。正统十年，佥事陈祚修建一新，但地势卑下，潦至辄坏。” 天顺七年，知县周琳增高其址，重建明伦堂及大门。改刱两斋于明伦堂东西南向。购西偏军营地，建馔堂及厨房斋舍。成化元年，同知章俊重修尊经阁。十年，知府张璝以阁逼近民居，买地广之，教谕黄深又买地益焉。二十一年，知县李棨重新庙学于明伦堂之南。凿泮池，跨以石桥。堂之右，辟楼凡二十八间，为诸生肄业之所。学之外门，旧从东出，至是鬻民居，通道南出，复为门，架楼其上，扁曰“大魁。” 后科第不兴，人以为移易方位之咎。弘治间，知府汪凤始复门路。正德四年，知府罗列复明伦堂故址。七年，知府陈洪谟建绰楔仪门外，榜曰“腾蛟起凤” 、知县史立诚增学官廨。十三年，知府锺湘改凿泮池于坊内。旧泮池通尼姑池，接潮水，为民占塞。嘉靖十三年，知县刘天授复之。二十八年，知县林松浚泮池于

文庙前，建石桥于其上，改《腾蛟起凤》坊为“泮池坊。”

移魁星楼于泮池之东南，修训导廨，改教谕廨。于庙之东，改建号房于明伦堂西一十有四间，泮池南二十有三间。购腾龙山东畔民居以辟新路，购山下鱼池以入于学，又岁入威惠庙租银一百两以供学之公用。有王慎中“记。” 隆庆三年，正堂及仪门俱倒塌，教谕王宪春呈修，邑人谢彬有记，载《艺文》。是年，知府葛纶复修《頖沟》。

皇清以来，两遭寇乱，衙斋拆毁无存，仅馀“大成殿势。”

将倾圮。康熙二十一年，总督姚启圣捐赀，倡官吏重修，教谕刘士铎、训导詹旭董其役。二十六年，知县线应彩捐赀建“明伦堂” ，由是

文庙魁星楼、启圣公祠焕然一新，惟衙斋尚有待。

焉

旧社学　：东北隅二所，西隅三所，南隅四所，东

厢二所南厢二所，一、二三都十所，四、五都十二所，六、七都二十四所，八都二十六所，九都二十四所。以上一都至九都，自设澄邑，即属海澄，今废。十一都十五所，十二三都十五所，二十一都十所，二十四都六所，二十五都八所，二十六都七所，二十七都十五所，二十八都十三所，二十九都三十都共十一所，今废。

外县

漳浦县儒学　在县治西北隅。宋天圣三年，县令陈坦然迁于印山。庆历三年，以虎患，迁于县北。熙宁三年，从进士郑郊等请，移于南官塘。绍兴二十二年八月丁祭，苦雨潦，迁于城冈。乾道五年，以场屋不利，复迁于官塘旧址。嘉定甲戌秋，学宫灾，县令赵师缙即故地辨方正位，易《坎》为“亥。” 嗣是科第相续，元不改。明洪武初，知县张理开扩之，建大成殿，塑

先圣四配十哲像，通判王袆“为记。” 殿之东西为两

庑前为戟门，门外凿泮池，架桥其上。又前为棂星门，西庑下为祭器库。宫庭外为神厨，殿之左为明伦堂，东西为两斋，前为道义门，门左为膳堂，殿后为教谕廨舍，其东为训导廨舍。十五年，知县李贤建学廪于戟门西。永乐八年，县丞黄礼又增建学廪于射圃东。宣德九年，府通判阙谅以庙学门路褊狭，劝民徐士畊割地广之。正统十年，佥事陈祚劝邑士助赀，命教谕程孟于修建一新。成化六年，知县刘璧徙建明伦堂、两斋、道义门，修旧明伦堂为教谕廨舍，增建训导廨舍于道义门外之左。十五年，知县金泓修两廊号房，移旧学门。自西而南，门内凿池而梁之。十八年，知县汪瑾迁膳堂于教谕廨之右，置神厨于棂星门以石。正德四年，知县胥文相建学仓，刻“宋文丞相魁” 字于明伦堂，自为序赞。七年，教谕林瓒率诸生劝寿官欧愚捐学前西南地，并复诸所侵地，以广其路，亘缭以垣。嘉靖五年，推官黄直重修明伦堂，易朽以坚，规制完美。前路旧弗治，县丞潘钰砌以石若干丈。四十二年，知县龙雨重修。

文庙两庑：隆庆四年，教谕陈经复修号舍并庙宇。

万历三年，知县房寰率廪生蔡宗禹等拓泮池东西各丈馀，增石梁一。次年丙子发解科荐者十人。三十二年，墙壁倾颓，柱桷朽坏，两庑门堂几不蔽风雨。知县王猷捐俸修之。乡绅、博士弟子各捐金助役，费视刱建三之一，而庙制、龛案皆一新焉。邑人尚书朱天球“记。” 崇祯间，知县余日新复修葺之。

皇清康熙七年，知县乔甲观清复“澄心亭”，并濬。傅公

河。十八年，庙学因兵燹颓敝，乡绅黄性震捐金六百两，修治殿堂，益以阖庠优免银为工费，而庙学更新矣。二十三年，构文昌宫于道义门左，复建“敬一亭” ，刻

《圣谕》十六条于上三十二年修“澄心亭、梁山锺秀坊。”

乡绅黄性震助金三百两，倡诸生助成之。三十八年，戟门坏，知县陈汝咸率绅衿修葺，功竣，更谋修大成殿，先捐俸为倡，绅衿各出赀助役，益以“通庠优免银” 计一千五百馀缗，费犹未给。生监等分道劝捐，更得三百馀缗，乃告成焉。董其事者廪生蔡衍鎤，朝夕食宿于殿之旁，鸠工庀材，其力尤多。

义学　一在文昌宫后。康熙二十四年，知县杨遇建，有碑记。在道义门。一在铜山所，三十六年，知县陈汝咸建。一在云霄朱文公祠内。四十六年，知县陈汝咸建。另拨八分埔屯田一分及公溪泥泊诸渡税为费。详见《祀典》。列祠一在镇海。五十年知县汪绅文建。招集生童，捐俸延师，按月会课其中。

旧社学　。按周瑛《府志》：“社学十有七所，坊五所，都十二所，止四所。在坊而在都者俱废无考。仁字社学，在县治左，即威惠祠，而学寓焉。后推官黄直毁而鬻于民。明嘉靖六年，知县周仲至以幼学无所，乃请于当道，出公帑赎诸所鬻地为社学。时生员林敏还所购威惠祠地而不受直仍改为仁字社学。” 义字社学在西隅。俗呼蔡姐庙，改为之。礼字社学，在城隍庙后。万历三十二年知县王猷移建于北关外迎恩亭之西南，增建“信” 字社学一区。智字社学，在北门外怀德祠后。改作“礼” 字，而以北关外社学为“智” 字。今俱废。鸿江书院　在县东十七都。洪武中乡人陈列彝建，授徒讲学，多所造就。正统十三年毁于寇，其子孙重修葺之，以教乡子弟。今废。

丹诏书院　在县南三都。宋绍定间，南诏场周申建。淳祐中，郡守黄朴书额。今巳分为诏安县。

“梁山书院　” ，唐潘存实“读书处。”

明诚书院　即东皋书舍；在东郊；明学士黄道周讲学处。中扁曰“明诚堂。” 自署联云：“一日天下归仁，犹是克复请事；百世圣人不惑，依然寡过未能。” 堂前砌石为《天方图》，莫有解者。道周既没，诸门人即此堂祀之，而以从难赖敬儒、赵时培、毛元水、蔡春溶配。

东瀛书院　在县钟所城，旧为佛刹。嘉靖五年，参政蔡潮改建，塑朱文公像于中，以北溪、勉斋二先生配祀之。

崇文书院　在铜山所。嘉靖二年，督学邵锐建为“社学。” 隆庆二年，督学蔡国珍批允设立。

先师牌位知府葛纶扁曰“崇文。” 听诸生朔望行释。

《菜礼》，其后中废。万历四十年，生员陈王教等捐金修复，公呈有司，奉祀如故。

南溟书院　在铜山所。嘉靖五年，分守蔡潮建，塑朱文公像祀之，春秋两祭，每岁支诏安县纲银四两。

皇清康熙四十二年，知县陈汝咸重建，以“黄石斋先”

生配享

崇正书院　在陆鳌所，旧为白云岩。嘉靖二年，督学邵锐建，祀朱文公，用本所渡税供费。学田　一在十五都月屿。岁入租一百二十石，载秋粮四石。明嘉靖三年，生员林贲捐，长洲陆完为之《记》。后每年折征租银二十三两八钱四分七釐，不知起何年，因田地滨海。

皇清迁界后，没于巨浸，经知县杨遇详豁。一在南靖。

“车田岁入租一百零三石四斗。园税钱六千九百文，带民米四石。” 明嘉靖十九年，富民吴子元捐。以上俱儒学征收，以赡贫生，馀为学宫修葺之费。嘉靖间，因逋多，学官力不能催，教谕张泮申请学道，檄县征收，而学官不得支用。后此《志》无可考。或狡佃欺隐，胥蠹为奸，多所侵没。今按年起解银一十六两一钱六分。初裁解充饷，至康熙二十三年复给廪生。贫生解府发学分给，俱就经胥追赔。一、万历三十七年六月，知县黄应举捐俸银四十两，买李应麟田二所，种一石一斗八升，实田八亩在车螯。洋租二十石，每年折银五两，为学中月课供给。一、三十九年知县汪泗论断，追吴宏银一十五两，买乡民林信田种四斗，在八都盘陀庵前崎路下，与附近居民柯义耕作，年定税银一两六钱二分，充入本学，分给贫生。学中立碑以记。

龙岩县儒学　在县治西。宋皇祐间，建于县治之东。后以地諠而隘，迁于县南景云桥之东。大观间，县令石复以其地卑湿，仍迁于县东。建炎二年，县令方世功以学地右实左虚，因东徙于东门外宽平之地。绍兴以来，寖以倾圮。淳熙间，县丞李永、曾秘相继营建，朱文公为记。开禧二年，邑士叶琇卿又以地势逼险，请于县令张汝勉，改建今所。淳祐六年重建。元至元十六年毁于兵，二十四年重建。大德三年，县令李瑀以规模狭小，始拓而大之，旁立文公祠。至正十七年县令赵昱重建。中为大成殿，东西为两庑，前为戟门、棂星门，后为明伦堂，东西为两斋，堂之右为厨库、宰牲房。洪武二十九年，知县吴子昇重建。正统十年，佥事陈祚修建一新。成化十年，知县韦济徙建明伦堂及教谕廨舍于大成殿右，建学廪于道义门右。十六年，知县陶博重建大成殿东西两庑及两斋号房。弘治甲子，知县黄廷珪建应奎楼于东垣，宪伯胡《重器》给赎金，改建明伦堂。正德六年，知县余成重建戟门，修华表，徙建明伦堂于殿后。嘉靖十一年，知县陈瀛建号房十一间。十三年，陈瀛竖“泮宫” 坊于棂星门外，辟空地直前为甬道。二十四年，知县胡景华增石坊于两旁。三十四年，知县汤相重修。

皇清顺治十年，知县王有容捐俸重建。康熙二十年，

知县左岘、教谕陈正朔改建仪门，知县左岘自为“记。” 二十五年，知县江藻修。四十五年，知县王如岳重修。康熙四十六年，雷震学宫殿庑，梁柱倾圮。知县王如岳、教谕蔡时升、训导陈启祖捐俸倡庠士题助重新，鼎建殿宇，并两庑、戟门。棂星门新塑圣像，四配十哲像，迁造奎星阁于棂星门左。训导游濂接任，随同捐助，以成盛举。复旧儒学门于学宫之左旋，南向宫墙焕然改观矣。

义学　在县城内。康熙四十五年，知县王如岳设，延师以教育贫民子弟。

社学　附郭。东门外一所、龙门里小池一所、大池一所、适中二所、表政里“白土” 一所、万安里涂潭一所、横坑一所、溪口一所、松洋一所，共十所。

旧社学　共二十所后山巷下井巷武安坊、平寨、水南、大池、湖洋、上坪、铜钵、蒋武、船巷、冢皞、雁石、苏邦、胡营、温潭、横坑、西坑、陈坑、“松洋” ，以上有废莫考者。

龙岩书院　在龙岩洞前。知县胡景华、汤相相继修治，即朱文公旧祠，后改为“文信公祠” ，今废。文峰书院　在下井巷。明正统间，邑人苏德常建，今圮。

石埭书院　在义勇庙右，为知县汤相建，因复任固辞，立为书院，与诸生讲业。后祀汤像与韦济。今江藻名为“永思祠。”

仰止书院　在朱文公祠左。明万历十五年设，今圮。

黄岩书院　在城西北隅，即黄岩庙。两翼皆士子读书之处。

《新罗》书院　：原府馆，知县杨开泰改为“瀛龙书院” ，后毁。康熙二十五年，知县江藻建为“新罗书院。” 士民感其德，立像祠之。

学田　在龙门里、上坪等处。旧为豪家所侵。明正统甲子，司训张旭、佥事陈祚查复之。计得田一百二十亩有奇，岁收粟六十斛。因苗米寄在适中陈、林、谢三户，岁久复为豪占，今历年止纳银九两九钱。近有文，暂拨凑给廪生。贫士有立碑在明伦堂甚详，形图俱在碑阴。

长泰县儒学　在县治东。宋绍兴三年，主簿张牧始建学。淳熙间，改县西南。嘉定间，改县东南。绍定六年，县丞叶惟寅白于县令陈淳，作新学于今所，建大成殿及尊道堂。堂东西为四斋，经籍、祭器各有库。凿泮池，潴水驾石为桥。淳祐间，县令赵与坦为记。明洪武二十九年，建大成楼于殿南。正统十年，佥事陈祚修建一新。成化十六年，知府姜谅因知县刘铎之请，规措财用，修葺明伦堂、东西斋、膳堂、大成楼，建“兴文祠及祭器库。于大成楼之东，建教官廨二所于明伦堂之东西。又买民地，增建号房一十间，修泮池石桥，重建棂星门” ，易以石柱，辟学门及路。嘉靖四年，推官黄直毁淫祠，建大成殿于左。前为两庑，为戟门，为棂星门，建明伦堂于右。前为两斋，为仪门，为泮池，为大门，库房在两庑之上。省牲所在戟门之东。仪门西南为教谕廨，大门外之南为训导廨。东竖碑亭。十二年，知县陈塘于殿后建“启圣祠” 、“敬一亭。” 二十八年，知县王用文修两斋及垣庭，增置器具。三十一年，知县张杰夫废省牲所为名宦祠，即明伦堂西立乡贤祠。三十七年，令萧廷宣更置名宦乡贤祠于启圣祠左右。万历间

文庙圮坏，令张应丁、方应时相继修葺。十七年、庚

寅飓风飘殿寝衙斋倾圮。二十八年，令管橘申请院道捐俸，倡绅矜输助，计直四百馀缗，修建殿庑堂门，壮丽如昔。崇祯癸未灾，俱成灰烬。

皇清顺治己丑，知县柴允钦与绅衿各敛资“兴建费。”

“逾千金，而堂构仅完，丹雘未施，明伦堂尚留有待焉。” 康熙癸亥，教谕何龙文自捐全俸，知县员养纯、邑绅叶先登暨孝廉诸生各题捐有差。总督姚启圣发银五十两助役，工未半而龙文迁去员令，挂吏，议遂中辍。是秋知县王玨接任，发县仓馀米三百石为修学费。甲子春，教谕张鸿逵至，力任其事。是年明伦堂告成。泰至是而庙学始全焉。

义学　在文公祠后。康熙四十五年，知县何模设。

旧社学　在坊共四所：东街一，联魁坊一，和平坊一、大夫坊一，今俱废。人和里社学四所，一在锦江社，犹存。一在张山社者废。馀俱无考。又钦化里社学四所，一在五通社，一在水陂社，一在京原社，一在古溪社，俱废。方成里社学三所，俱无考。恭顺里社学二所，一在山重名龙兴，一在胡坂、小坂尾。彰信里社学四所，俱无考。石铭里社学四所，一在下洋山洋中，馀俱无考。旌孝里社学，一在萧宅，今为庵寺。馀无考。善化里社学四所，一在林泉村，馀无考。

泰亨书院　在县南登科山之东。洪武三十五年教谕章参建。中堂祀朱文公，以高登、陈淳配。前为斋舍，邑人黄文史为之《记》。成化十八年，知县刘铎重修。弘治元年，知县洪福重修。嘉靖四年，推官黄直更建。内为文公祠，外为讲堂。龙津书院　在县治东。洪武三十一年教谕章参建，今废。

状元书院　在登科山之西。旧在县南，山前有水塘，正德六年，提学副使杨子器命知县叶洪

建中塑“状元林震像” ，后移今所。

学田　。一莲池田四亩，每亩征租银二钱，内除五分为乡民浚池蓄水。一威惠田七亩，每亩征银二钱。一官塘田二十九亩，每亩征银七分。以上田系训导“李世重申报学道蔡国珍行县征银解道，明万历间呈取回学召佃分耕，收粟卖银，送县解司。” 一旌孝里珪塘赤草坂田一亩八分，明万历元年，知县侯嘉祐捐俸买置入学，不预前项学租之费。一、恭顺里三重社田一石五斗，万历十三年，知府李载阳发到民田，拨入年收租银三两，分给贫生。一、石壁施陶唐洋田十四亩九分五釐，万历二十一年，推官龙文明审报慈寺僧弘琛隐匿田拨入年收租粟二十九石九斗。一、彰信里岩前田四斗，人和里陶唐洋田三斗四升。二项系推官龙文明官卖戴湖等田，价凑僧田租谷及佃户认佃等银凑买送学，带民米三斗六升五合。一洲田八亩，在彰信里，系万历三十三年知县管橘申详“沈应南等私垦公洲，告首入官” ，道府批送入学。一班鸠飞田四斗，除葬坟五首，官给银与董用舒等领充学。一、金刚湖畬地一片，官断马文英盗卖，内除坟五首，官给价银一两，与曾宗特领充学。一、大潮山田一斗，官给戴世经领价五钱，充学。一、班鸠飞田四斗，内除坟三首，官给蔡尚文等领价一两五钱充学。一、魏泉大寨边田二斗五升，领官价银一两充学。一、钦化里山九段田，魏良盗卖多银，县官管橘，申道府批送入学，不给价。学塘　一在威惠庙，一在官湖池，今被民侵。一在钦化里南塘即官塘。一在人和里。莲池本资民灌溉，明嘉靖间被乡豪侵夺，铸铁塞源，填满为田。迨隆庆二年，训导李世重清复。田虽复而泉枯为病。知县方应时因民诉请准开浚，其半蓄水备旱，今废。

学林　在方成亭下，大一亩，今废。

学店　一在县治前左大井边，三座带铺。一在东门外，三间；一在学口。

南靖县儒学　原在旧治东。元至正十六年建。明洪武三十三年，知县杨通重建大成殿。永乐十三年，教谕易诚重建明伦堂。正统三年毁，景泰后屡修。嘉靖四十年，饶贼陷城，毁。四十五年，知县林挺春移新县，更建“大成殿一座，仪门三间，左右旁为名宦、乡贤祠。启圣祠一座，在大成殿左。明伦堂一座，在大成殿后。左” 右廊为两斋。教谕廨，在大成殿东启圣祠后。隆庆五年，知县曾球复建。

文庙两庑并棂星门、大门，及建名宦、乡贤祠于庙。

之左。教谕、训导廨各在明伦堂之西。万历二十二年，知县陈宗愈迁复旧城，乃即古漳南道故地建立学宫。后倚坛山，前面天马学之制。西为庙，为两庑，南为戟门，又南为棂星门。门外周围栏以石楯。东为明伦堂，堂左创立卧碑。堂两翼为居仁、“由义斋” ，次为东西号舍。由堂而南，下为露台，为甬道，为仪门，为大门。门之外为泮池；池之东为敬一亭，亭北为堂，堂东教谕训导廨。堂北号房，地从四丈，衡七丈八尺。初复城时，议营县治于此后。堪舆家云：“此地榜山，前列王气居多，当有异材，应期而出。” 知县陈宗愈遂建学其上。落成之，庶吉士蒋孟育为之记。

皇清康熙二十年，知县张倬同进士张雄捐资暨阖。

邑绅衿重修。二十五年，教谕林芝重修明伦堂二门。三十八年，林芝重建大门。

义学　：在城隍庙左。康熙三十九年，知县丘宪章建扁曰“霞西义学。” 四十四年，知县汪培祖重修。四十六年，知县陈汝咸重修。

旧社学　在县治大门外之左，明隆庆六年设，今废。旧县城内二所早废。东门外一所习贤里四所，一在新寨，一在棉内，一在张仓，一在竹员。由义里三所，一在下葛，一在古溪，一在湖山。永丰里三所，一在荆山，一在大田，一在和溪。居仁里三所，一在马坪，一在车田，一在西山。归德里三所，一在桥南，一在五峰，一在雁塔，今俱废学田。

皇清康熙二十二年，总督姚启圣、知县张倬捐俸置。

学田共二十一亩八分，邑人张天奎捐田园二十一亩五分，以为士子科举之费。古田州园七十三亩七分四釐一毫，充入学修理之费。俱坐落南河。康熙三十五年，教谕林芝清出以为祭祀之费。

漳平县儒学　在县治右。成化七年，同知蒋濬、知县陈栗建。中为大成殿，东西为两庑，前为戟门，又前为棂星门，殿后为明伦堂，东西为两斋。

堂左右为夹室、神厨、神库，堂后为教谕、训导廨。棂星门之内为泮池及文昌祠，右为宰牲房，左为学门。十六年，知县李斌凿石砌筑泮池。正德五年，知县汪淳重建明伦堂及左右夹室，莆人尚书林俊为“记。” 七年，重建大成殿。嘉靖元年，署印照磨傅＝修棂星门，易以石柱。二年，署印经历沈松、主簿周全相继修。二十六年，东斋两庑及各舍坏，署县主簿朱召修。隆庆五年，知县章述重修。万历三十六年，知县傅文勋重修。万历四十六年，知县彭圾修。崇祯十一年，教谕何九云建祭器库于庙右，藏圣贤像于庙左。

皇清康熙十一年，知县赵震阳改泮池于棂星门内。

改后登科者二，擢第者一人。二十二年，知县查继纯、督学丁蕙各捐俸重建，查寻改任。二十三年，知县杨于蕃捐俸续成之。

书院

“心源精舍　” ，在县治东南隅，曾廓斋建。廓斋受学于湛甘泉、陈白沙，其学简易直截，不为支蔓，务归原本，与诸生讲究，自晨至夕，亹亹不倦。有